દિવાળીના તહેવાર બાદ પણ અમદાવાદ શહેરમાં ઘરફોડી ચોરીના કિસ્સા બહાર આવી રહ્યા છે. અમદાવાદના પોશ ગણાતા સેટેલાઇટ ખાતે સ્ટાર બાઝાર સામે આવેલા પેલેશીયન બંગલોમાંથી તસ્કરોએ રૂપિયા 8.73 લાખની ચોરી કર્યાની વધુ એક ઘટના બહાર આવી છે. કાપડના વેપાર સાથે સંકળાયેલો પરિવાર દિવાળીના વેકેશનમાં સિંગાપોર ફરવા ગયો હતો, ત્યારે આ બનાવ બન્યો હતો. આ અંગે સેટેલાઇટ પોલીસે હાલ અજાણ્યા શખ્શો સામે ઘરફોડ ચોરીનો ગુનો નોંધીને તપાસ શરૂ કરી છે. ઉપલબ્ધ જાણકારી અનુસાર, આશીષ શાહ (ઉં વ. 45 બંગલા નંબર 21, પેલેશીયન બંગલો, સ્ટાર બાઝાર, સેટેલાઇટ) ખાતે પત્ની કૃપાબેન અને બે બાળકો સાથે રહે છે.